ЧӀогӀа ларлуш олхазар ду иза. Стаг юххе ца кхочуьйту цо. ГӀаттар хала ду цуьнан. ТӀемашца гӀоттуш хи тӀоьхула когаш а бетташ йоьду иза. Ядар чехка ду, генна охьа тӀемаш а лестош. ТӀоьхула хьийзаш Ӏедал а ду цуьнан. ГӀеранца хӀаваэхула могӀа бой йоьлху уьш. ГӀарагӀулеш санна са бой а йоьлху. Хи тӀоьхула нека до цара. Амма хи буха ца лечкъа уьш. ЧӀерий доу цара, хи гомхачу дӀа а лоьхкуш, зӀакаршца каде схьа а луьйцуш.